За първи път манастирът се споменава в Ипатиевската летопис от 1159 г. През февруари 1563 г. по време на Ливонската война в него отсяда Иван Грозни. През 1596 г. преминава към гръко-католическата църква. През 1600 г. местното православно население успява да си го върне, но само до 1618 г., когато гръко-католическата църква отново го отнема насилствено и остава негов собственик чак до 1839 г. След Първата световна война манастирът е използван като военен склад. Манастирският комплекс запада, населението от околните селища използва материалите от него за строителство на жилища, две от църквите му са в руини още през XVIII в.